จีนโชว์ต้นทุนรถไฟฟ้าลั่นถูกกว่ายุโรปญี่ปุ่น
จีนโอ่ต้นทุนลงทุนรถไฟความเร็วจีนถูกสุด ยันลงทุนเส้น &#8220;กรุงเทพฯ-เชียงใหม่&#8221; และ &#8220;กรุงเทพฯ-หนองคาย&#8221;
8 ธ.ค. 2555

จีนโอ่ต้นทุนลงทุนรถไฟความเร็วจีนถูกสุด ยันลงทุนเส้น “กรุงเทพฯ-เชียงใหม่” และ “กรุงเทพฯ-หนองคาย”
นายลู ชุนฟาง รมช.ว่าการกระทรวงรถไฟสาธารณรัฐประชาชนจีน เข้าเยี่ยมคารวะ น.ส.ยิ่งลักษณ์ ชินวัตร นายกรัฐมนตรี เมื่อวันที่ 7 ธ.ค. โดยได้ซึ่งการพบกันในครั้งนี้ รมช.กระทรวงรถไฟจีน ยืนยันสานต่อความร่วมมือด้านรถไฟความเร็วสูงไทยจีน โดยเฉพาะโครงการรถไฟความเร็วสูง 2 เส้น คือ กรุงเทพฯเชียงใหม่ และกรุงเทพฯหนองคาย
ทั้งนี้ ทางฝ่ายจีนได้ศึกษาเส้นทางรถไฟความเร็วสูงในไทย 2 เส้นทาง คือ กรุงเทพฯเชียงใหม่ และกรุงเทพฯหนองคาย ขณะที่ รมช.รถไฟจีน ยืนยันศักยภาพและเทคโนโลยีของจีนในการลงทุนโครงการรถไฟความเร็วสูงที่มีประสิทธิภาพ มีความปลอดภัย และมีต้นทุนที่ถูกกว่าประเทศอื่นๆ
นายลู ได้เปรียบเทียบต้นทุนการลงทุนสร้างรถไฟความเร็วสูงของแต่ละประเทศพบว่า การลงทุนรถไฟของเยอรมนีต้นทุนอยู่ที่ 50 ล้านเหรียญสหรัฐต่อกิโลเมตร ส่วนญี่ปุ่นมีต้นทุน 80 ล้านเหรียญสหรัฐต่อกิโลเมตร ขณะที่การลงทุนของจีนมีต้นทุนเพียง 20 ล้านเหรียญสหรัฐต่อกิโลเมตรเท่านั้น และทำความเร็วสูงสุด 250300 กิโลเมตรต่อชั่วโมง 
ด้านน.ส.ยิ่งลักษณ์ ขอบคุณจีนที่ให้ความร่วมมือกับกระทรวงคมนาคมของไทยในการประชุมคณะกรรมการบริหารร่วมระดับรัฐมนตรีดำเนินงานความร่วมมือรถไฟระหว่างไทยจีนครั้งที่ 2 และสนับสนุนความร่วมมือโครงการรถไฟความเร็วสูงของไทยอย่างจริงจัง ซึ่งรวมถึงการฝึกอบรมเจ้าหน้าที่ระดับสูงให้ฝ่ายไทยมาตลอดนายชัชชาติ สุทธิพันธุ์ รมว.คมนาคม กล่าวว่า จีนสนใจร่วมลงทุนรถไฟความเร็วสูงในไทย โดยเฉพาะเส้นทางรถไฟที่เชื่อมจากจีนผ่านประเทศไทยและออกทะเลได้ เช่น ท่าเรือแหลมฉบังและท่าเรือทวาย โดยเฉพาะการสร้างรถไฟที่เชื่อมไปยังท่าเรือทวายที่จะย่นระยะเวลาขนส่งสินค้าไปยังอินเดียและยุโรปจากปกติ 6 วัน เหลือ 3 วัน
ก่อนหน้านี้ได้หารือกับ รมว.ขนส่งของมาเลเซีย โดยมาเลเซียสนใจเชื่อมเส้นทางรถไฟจากมาเลเซียมาผ่านชายแดนไทยเข้ามายัง จ.สงขลา และหาดใหญ่ ซึ่งการเชื่อมเส้นทางดังกล่าวในทางเทคนิคเป็นไปได้ เช่น วางรางใหม่ขนานกับแนวรถไฟเดิม ติดตั้งระบบไฟฟ้ารองรับรถไฟมาเลเซีย และปรับระบบสัญญาณให้อ่านเข้าใจกันได้ทั้งสองฝ่าย